**Hospice Sønderjylland søger køkkenmedhjælper i vikariat  
30 timer/uge fra medio marts til medio august 2025 eller efter aftale**

Hospice Sønderjylland er en selvejende institution og en del af Region Syddanmarks specialiserede palliative tilbud. Vi yder pleje, omsorg og lindrende behandling til uhelbredeligt syge og døende patienter.

Vi lægger i vores hverdag stor vægt på den tværfaglige indsats, som ud over køkken, teknisk og administrativ personale samt frivilligkoordinator, ydes af læger, sygeplejersker, fysioterapeut, psykolog, socialrådgiver, musiker og præst. I hele huset er vi 50 ansatte.   
Køkkenet er bemandet med diætist, 2 ernæringsassistenter, 1 elev og 2 ufaglærte. Derudover er der tilknyttet 4 vikarer. Huset har desuden tilknyttet en stor gruppe af ca. 40 engagerede frivillige, som hjælper med udvalgte opgaver.

Vi har plads til 12 patienter og køkkenet laver dagligt mad til både patienter, pårørende og personale. Vi lægger vægt på, at maden bliver lavet fra bunden.

Det er ikke noget krav, at du er faglært, men du skal være interesseret i at lave mad og erfaring i køkkenarbejde er en fordel. Du vil blive oplært og dine opgaver i køkkenet vil blive tilrettelagt med afsæt i dine kvalifikationer.

Arbejde primært i dagtid hverdage kl. 7.00-15.00 og hver anden weekend 7.00-15.00

**Arbejdsopgaver.**

* I samarbejde med øvrige køkkenmedarbejdere kreere små lækre retter tilpasset den enkelte patient.
* Deltage i den daglige produktion i hverdage og hver anden weekend
* Deltage i hele produktionsflowet med produktion, opvask og rengøring.
* At arbejde aktivt for et godt arbejdsklima og bidrage til det gode tværfaglige samarbejde mellem personalet og de frivillige knyttet til Hospice Sønderjylland.
* Samarbejde med frivillige i funktioner omkring måltider, servering, afrydning og opvask.

**Kompetencer og kvalifikationer:**

* Have interesse for madlavning
* Være glad for at samarbejde
* Være klar til at modtage oplæring og deltage i alle køkkenets opgaver
* Hygiejnebevis er ikke noget krav for ansættelse, men skal erhverves ved opstart

Hospice Sønderjylland har driftsoverenskomst med Region Syddanmark, og følger derfor de regionale overenskomster.

**Yderligere oplysninger** kan fås hos køkkenleder Malene Iskov tlf. 99440426

eller på [www.hospicesoenderjylland.dk](http://www.hospicesoenderjylland.dk)

**Ansøgningsfrist**: 31. januar 2025

**Ansættelsessamtaler**: 4. februar 2025

**Ansøgning sendes til**: Ansøges elektronisk via Region Syddanmarks hjemmeside på job-opslag.